2017. gada 8. augustā Noteikumi Nr. 448

Rīgā (prot. Nr. 38  38. §)

**Paula Stradiņa Medicīnas vēstures muzeja   
maksas pakalpojumu cenrādis**

Izdoti saskaņā ar

Likuma par budžetu un finanšu vadību

5. panta devīto daļu

1. Noteikumi nosaka Paula Stradiņa Medicīnas vēstures muzeja maksas pakalpojumu cenrādi (turpmāk – cenrādis).

2. Paula Stradiņa Medicīnas vēstures muzejs maksas pakalpojumus sniedz saskaņā ar cenrādi (pielikums).

3. Cenrādis nenosaka cenas izstādēm, kas tiek eksponētas, slēdzot līgumus ar sadarbības partneriem.

4. Par cenrāža 1. punktā minētajiem pakalpojumiem maksu neiekasē no:

4.1. pirmsskolas vecuma bērniem;

4.2. bāreņiem un bez vecāku gādības palikušajiem bērniem (uzrādot apliecību);

4.3. bērniem līdz 18 gadu vecumam ar invaliditāti un no vienas personas, kas pavada bērnu līdz 18 gadu vecumam ar invaliditāti;

4.4. daudzbērnu ģimenēm (uzrādot Latvijas Goda ģimenes apliecību "3+ Ģimenes karte" un personu apliecinošu dokumentu vai daudzbērnu ģimenes statusu apliecinošus dokumentus);

4.5. Latvijas augstskolu medicīnas, rehabilitācijas, zobārstniecības, māszinību, sabiedrības veselības un farmācijas programmās studējošajiem (uzrādot studenta apliecību);

4.6. Latvijas medicīnas koledžu izglītojamiem (uzrādot apliecību);

4.7. Latvijas muzeju darbiniekiem (uzrādot apliecību);

4.8. Starptautiskās muzeju padomes (ICOM) biedriem (uzrādot biedra karti);

4.9. muzeja drauga kartes īpašniekiem (uzrādot drauga karti);

4.10. grupu (ne mazāk par 10 apmeklētājiem) vadītājiem vai pedagogiem;

4.11. diviem grupas vadītājiem, kas pavada pamatskolas vai pirmsskolas vecuma bērnu grupu (ne mazāk par 10 bērniem);

4.12. visiem muzeja apmeklētājiem Starptautiskajā muzeju dienā – 18. maijā muzeja darba laikā;

4.13. visiem muzeja apmeklētājiem ceturtdienās no plkst. 17.00;

4.14. visiem muzeja apmeklētājiem dienā, kad norisinās ikgadējā starptautiskā akcija "Muzeju nakts" no plkst. 19.00.

5. Laikā, kad muzejā notiek akcijas, maksai par pakalpojumiem piemēro šādas atlaides:

5.1. sabiedriski nozīmīgas akcijas – 100 %;

5.2. akcijas sadarbībā ar citiem kultūras, izglītojošo un tūrisma pakalpojumu sniedzējiem, kā arī sadarbības partneriem muzeja krājuma popularizēšanai un mērķauditorijas piesaistīšanai – 50 %;

5.3. citas muzeja akcijas – 30 %.

6. Muzejs maksu par pakalpojumiem iekasē:

6.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

6.2. skaidrā naudā muzeja kasē;

6.3. muzejā ar maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcijas to nodrošina.

7. Atzīt par spēku zaudējušiem Ministru kabineta 2013. gada 10. septembra noteikumus Nr. 808 "Paula Stradiņa Medicīnas vēstures muzeja maksas pakalpojumu cenrādis" (Latvijas Vēstnesis, 2013, 179. nr.).

Ministru prezidents Māris Kučinskis

Veselības ministre Anda Čakša